Monika Limane
Monika Limane (dzimusi 1924. gada 8. jūnijā, mirusi 2010. gada 19. jūlijā) bija Latgales keramiķe. Raipoles un Janovas krejotavu vadītāja. Pēc laulībām pārcēlās uz dzīvi Limanu sādžā, kur strādāja vairāki podnieki. Ar podniecību nodarbojās no 1952. gada. Piedalījusies izstādēs Rīgā, Daugavpilī un citās Latvijas pilsētās, kā arī Maskavā un Varšavā. Darbi Latvijas Nacionālās mākslas muzeja un Latvijas Nacionālā vēstures muzeja kolekcijās. Apglabāta Eisāgu kapos.